
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 36 

24 Ιανουάριου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ποσού κατ’ αποκοπήν επιχορήγησης, για 
γραφική ύλη του Πολιτικού Γραφείου Πρωθυπουρ¬ 
γού έτους 1994. 1 

Μεταβίβαση αρμοδιοτήτων στην Γενική Γραμματέα 

Διοίκησης και Οργάνωσης του ΥΠ.ΕΞ. 2 

Συμπλήρωση της 404173/4.11.93 απόφασης μεταβί¬ 
βασης στους Γ ενικούς Γ ραμματείς, στους Γ ενικούς 
Δ/ντές και στους Υπηρεσιακούς Παράγοντες του 
Υπουργείου Γεωργίας της εξουσίας να υπογράφουν 


με «Με Εντολή Υπουργού». 3 

Εφημερίες γιατρών υπηρεσίας υπαίθρου των Κέντρων 
Υγείας (Κ.Υ.) και Υγειονομικών Σταθμών (Υ.Σ.). .. 4 
Τροποποίηση της απόφασης 5439/85 «Σύσταση Ειδ. 


Λογαριασμών στο ΥΠΕΤ και στους εποπτευόμενους 
από αυτό φορείς για την αξιοποίηση των κονδυλίων 
της έρευνας» των Υπουργών Οικονομικών και Βιο¬ 


μηχανίας, Ενέργειας και Τεχνολογίας. 5 

Ελεγχος της ποιότητας χαλύβων οπλισμού σκυροδέ¬ 
ματος. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΟΙΚ/οικ. 243 (1) 

Καθορισμός ποσού κατ’ αποκοπήν επιχορήγησης, για 
γραφική ύλη του Πολιτικού Γ ραφείου Πρωθυπουργού 
έτους 1994. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1588/1985 «Κυβέρνηση και Κυβερνητικά όρ¬ 
γανα». 

β) Του Ν. 1299/1982 (ΦΕΚ 129 τ.Α') «Περί οργανώ- 
σεως Υπηρεσιών Πρωθυπουργού», 
γ) Του Ν.Δ. 321 /1969 «Περί κώδικος Δημοσίου Λογιστι- 

3/1969 «Περί του τρόπου αναλήψεως 
Ι^^-ιουργών και των δευτερευόντων δια- 
τακ 

ε) *° ,69/1969 «Περί της διαδικασίας της εκκα- 


θαρίσεως και εντολής πληρωμής εξόδων του Δημο¬ 
σίου». 

στ) Του Π.Δ. 320/1988 «Περί διαρθρώσεως του Υπουρ¬ 
γείου Προεδρίας της Κυβέρνησης και Οργανισμού Υπηρε¬ 
σιών τινών αυτού όπως τροποποιήθηκε και συμπληρώ¬ 
θηκε με τα Π.Δ. 64/1990, 410/90 και 92/91. 

2. Την 194902/22.11.1969 απόφαση του Υπουργού 
Οικονομικών «Περί διαδικασίας σταθερών ή περιοδικού 
χαρακτήρα δαπανών». 

3. Τις ανάγκες του Πολιτικού Γ ραφείου Πρωθυπουργού 
για γραφική ύλη, αποφασίζουμε: 

Καθορίζουμε το κατ' αποκοπή μηνιαίο, χωρίς απόδοση 
λογαριασμού, χορήγημα για δαπάνες γραφικής ύλης έτους 
1994 του Πολιτικού Γ ραφείου Πρωθυπουργού σε δραχμές 
είκοσι χιλιάδες (20.000). 

Η ανωτέρω δαπάνη θα βαρύνει τις πιστώσεις του προϋ¬ 
πολογισμού του Υπουργείου Προεδρίας της Κυβέρνησης, 
Πολιτικό Γραφείο Πρωθυπουργού, Φορέας 05-120 ΚΑ 
1114 έτους 1994. (Βεβαίωση Υ.Ε.Ε. ανάληψη 1η, 243/ 
14.1.94). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1994 

Ο ΥΠΟΥΡΓΟΣ 

ΑΝ. ΠΕΠΟΝΗΣ 

-φ- 

Αριθ. 010/31/ΑΣ8 (2) 

Μεταβίβαση αρμοδιοτήτων στην Γ ενική Γ ραμματέα Διοί¬ 
κησης και Οργάνωσης του ΥΠ.ΕΞ. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Των άρθρων 25, 26 και 29 του Ν. 1558/1985 «Κυ¬ 
βέρνηση και Κυβερνητικά όργανα» (Α. 137). 

2. Του Π.Δ. 477/1993 «Σύσταση Γενικής Γραμματείας 
Διοίκησης και Οργάνωσης στο Υπουργείο Εξωτερικών» (Α 
209). 

3. Της υπ' αριθμ. 010/536/ΑΣ 194/1993 απόφασης 
του Πρωθυπουργού και του Υπουργού Εξωτερικών, περί 
διορισμού Γ ενικής Γ ραμματέως στην Γ ενική Γ ραμματεία 
Διοίκησης και Οργάνωσης του ΥΠ.ΕΞ (Γ. 232). 

4. Της παραγρ. 2 του άρθρου 4 του Ν. 419/1976 «περί 
Οργανισμού του Υπουργείου Εξωτερικών» (Α. 221). 

5. Του Π.Δ. 11 /1992 «Αρμοδιότητες και διάρθρωση της 

κεντρικής υπηρεσίας του Υπουργείου Εξωτερικών» (Α. 3). 

6. Του άρθρου 27 του Ν. 2081/1992 (Α. 154) και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

7. Την ανάγκη εύρυθμης και αποδοτικής λειτουργίας 
της Γενικής Γραμματείας Διοίκησης και Οργάνωσης, απο¬ 
φασίζουμε: 

Αρθρο μόνο 

Α. Στην Γ ενική Γ ραμματέα Διοίκησης και Οργάνωσης 
μεταβιβάζουμε τις αρμοδιότητες των Γενικών Διευθύν¬ 
σεων και Υπηρεσιών που έχουν υπαχθεί με το Π.Δ. 
477/93 στην Γενική Γραμματεία Διοίκησης και Οργάνω¬ 
σης και ιδία τις αρμοδιότητες που αναφέρονται σε: 

1. Χειρισμό όλων των θεμάτων του πόσης φύσεως προ¬ 
σωπικού του Υπουργείου Εξωτερικών όλων των κλάδων 
και κατηγοριών μονίμου και μη με σύβαση ή με οποιαδή¬ 
ποτε άλλη σχέση ιδιωτικού δικαίου μετακλητών ή μη κα¬ 
θώς και έκδοση αποφάσεων, πράξεων, κλήσεων σχετικών 
προς την υπηρεσιακή κατάσταση του προσωπικού αυτού. 

2. Έκδοση αποφάσεων εξουσιοδότησης για τον χειρι¬ 
σμό διαβαθμισμένου υλικού και άρσεως αυτών. 

3. Υποβολή εκθέσεων στο Συμβούλιο της Επικράτειας ή 
τα άλλα διοικητικά δικαστήρια επί προσφυγών και αιτή¬ 
σεων στα δικαστήρια αυτά του πόσης φύσεως προσωπι¬ 
κού του ΥΠ.ΕΞ. 

4. Υποβολή ερωτημάτων στο Γ ραφείο Νομικού Συμβού¬ 
λου του Υπουργείου Εξωτερικών. 

5. Έκδοση εντολών για όλες τις υπηρεσιακές μετακινή¬ 
σεις ή ειδικές αποστολές του πόσης φύσεως προσωπικού 
του Υπουργείου Εξωτερικών, ανεξαρτήτως κλάδου και 
βαθμού, καθώς και υπαλλήλων άλλων Υπουργείων και ιδι¬ 
ωτών που μεταβαίνουν στο εξωτερικό, στο πλαίσιο απο¬ 
στολών αρμοδιότητος του Υπουργείου Εξωτερικών, πλήν 
Μ.Α. Ε.Ο.Κ. 

6. Έκδοση εντολών τοποθετήσεων, μεταθέσεων κ.λπ. 
του πόσης φύσεως προσωπικού του Υπουργείου Εξωτερι¬ 
κών όλων των κλάδων και κατηγοριών, μετά από απόφαση 
του αρμοδίου υπηρεσιακού συμβουλίου. 

7α. Για θέματα αρμοδιότητας της ΣΤ1 Διευθύνσεως, 
ενίσχυση των πιστώσεων από το τακτικό αποθεματικό και 
μεταφορά πιστώσεων, εφόσον για κάθε συγκεκριμένη πε¬ 
ρίπτωση το ύψος του ποσού είναι ανώτερο των 2.000.000 
δρχ., εγκρίσεις δαπανών για μεταφορά οικοσκευών, κα¬ 
θώς και αποθηκεύτρων οικοσκευών. 

β. Για θέματα αρμοδιότητος της ΣΤ2 Διευθύνσεως 
εγκρίσεις δαπανών για σύναψη αρχικών συμβάσεων μι¬ 
σθώσεων κτιρίων, αναμισθώσεων ή αναπροσαρμογών μι¬ 
σθωμάτων κτιρίων Αρχών της εξωτερικής υπηρεσίας, την 
κατάρτιση του πίνακα αρχικής κατανομής των πιστώσεων 
δημοσίων σχέσεων και απορρήτων δαπανών, εγκρίσεις 
δαπανών, προμηθειών αγαθών κεφαλαιακού εξοπλισμού 
και λειτουργικών δαπανών, εφόσον σε κάθε συγκεκριμένη 
περίπτωση το ύψος του ποσού είναι ανώτερο των 
2.000.000 δρχ. 

Β. Σε περίπτωση απουσίας, ελλείψεως ή κωλύματος τη 
Γ ενικής Γ ραμματέως οι υπό στοιχείο Α 1 -6 αρμοδιότητες 
ασκούνται από τον Διευθυντή της Διευθύνσεως Προσωπι¬ 
κού. 

Γ. Από της δημοσιεύσεως της παρούσας απόφασης κα- 
ταργείται κάθε προηγούμενη που ρυθμίζει τα ίδια θέματα. 


Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1994 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 315176 (3) 

Συμπλήρωση της 404173/4.11.93 απόφασης μεταβίβα¬ 
σης στους Γενικούς Γραμματείς, στους Γενικούς Δ/ 
ντές και στους Υπηρεσιακούς Παράγοντες του Υπουρ¬ 
γείου Γεωργίας της εξουσίας να υπογράφουν με «Με 
Εντολή Υπουργού». 

Ο ΥΠΟΥΡΓΟΙ ΓΕΩΡΓΙΑ! 

Έχοντας υπόψη: 

1. Τις διατάξεις: 

α) Των άρθρων 16, 25, 26 και 29 του Ν. 1558/85 «Κυ¬ 
βέρνηση και Κυβερνητικά Όργανα» (Α 137). 

β) Του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυξη και άλλες διατάξεις» (Α 101). 

γ) Του Π.Δ. 402/88 «Οργανισμός του Υπουργείου Γε¬ 
ωργίας» όπως συμπληρώθηκε μεταγενέστερα (Α 187). 

δ) Τ ου Π.Δ. 356/90 «Σύσταση Γ ενικών Διευθύνσεων και 
Μονάδας Στρατηγικού Σχεδιασμού και Ανάλυσης Πολιτι¬ 
κής στο Υπουργείο Γεωργίας» (Α 143). 

2. Την αριθ. 377083/30.11.90 κοινή απόφαση των 
Υπουργών Προεδρίας της Κυβέρνησης και Γεωργίας 
«Εξαίρεση διοικητικών πράξεων ή εγγράφων του Υπ. Γ ε¬ 
ωργίας από τον περιορισμό των υπογραφών της παρ. 1 του 
άρθρου 81 του Ν. 1892/90 (Β 761). 

3. Την αριθμ. 103/28.8.91 Πράξη του Υπουργικού Συμ¬ 
βουλίου (Α 140), όπως τροποποιήθηκε και συμπληρώθηκε 
με την αριθμ. 83/1992 (Α 127) όμοια. 

4. Το άρθρο 27 του Ν. 2081/1992 (Α 154), με το οποίο 
προστέθηκε άρθρο 29Α στο Ν. 1558/1985 «Έλεγχος των 
δαπανών που προκαλούν οι κανονιστικές διοικητικές πρά¬ 
ξεις» και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

5. Την ανάγκη διασφάλισης της εύρυθμης λειτουργίας 
των Υπηρεσιών του Υπουργείου Γεωργίας και ταχείας 
προώθησης των θεμάτων, αποφασίζουμε: 

Στη Δ/νση Διαχείρισης Αγορών Γεωργικών Προϊόντων 
της Γενικής Δ/νσης Διαχείρισης Κοινοτικών Εισροών - 
Ελέγχων και Αγροτικής Πολιτικής προστίθεται περίπτωση 
61 που έχει ως εξής: 

61. «Αποφάσεις έγκρισης χρησιμοποίησης της διαδικα¬ 
σίας των μηνιαίων φορτώσεων που προβλέπει το άρθρο 
35 του κανονισμού ΕΟΚ 3665/87». 

Κατά τα λοιπά ισχύει η με αριθμ. 404173/4.11.93 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1'^ 

Ο ΥΠΟΥΡΓΟΣ ^ 

ΓΕΩΡΓΙΟΣ ΜΩΡΑΙΤΗΣ 

Αριθ. Υ3β/οικ. 222 (4) 

Εφημερίες γιατρών υπηρεσίας υπαίθρου των Κέντρων 

Υγείας (Κ.Υ.) και Υγειονομικών Σταθμών (Υ.Σ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83, του Ν. 
1579/85 και του Ν. 1759/88. 

2. Τις διατάξεις του Ν. 1505/84 και του άρθρου 7 του Ν. 
1810/88. 

3. Τις διατάξεις του άρθρου 20 του Ν. 1963/91 και άρ¬ 
θρου 15 του Ν. 2071/92. 

4. Την αριθ. ΔΥ3α/οικ. 850/25.10.93/ΦΕΚ 832/τ.Β7 
26.10.93 κοινή απόφαση του Πρωθυπουργού και Υπουρ¬ 
γού Υγείας, Πρόνοιας και Κοινωνικών Ασφαλίσεων, απο¬ 
φασίζουμε: 

ΚΕΦ. Α'. 

1. Εγκρίνουμε την καθιέρωση εργασίας, με αμοιβή, πέ¬ 
ραν της υποχρεωτικής, για εφημερίες γιατρών υπηρεσίας 
υπαίθρου, στα Κ.Υ. κατά τις καθημερινές, τα Σαββατοκύ¬ 
ριακα, αργίες και εξαιρέσιμες ημέρες, για το διάστημα από 
1.1.94 έως 31.12.94. 

2. Ο αριθμός των εφημεριών κατά μήνα, για κάθε για¬ 
τρό, δεν μπορεί να υπερβαίνει τις οκτώ (8). 

3. Το πρόγραμμα των εφημεριών των Κ.Υ. συντάσσεται 
μηνιαίως από την τριμελή διοικούσα επιτροπή κάθε Κ.Υ. 
και εγκρίνεται από την Δ/νση Υγείας ή Υγείας - Πρόνοιας 
της οικείας Νομαρχίας, σύμφωνα με τις οδηγίες και κα¬ 
τευθύνσεις του Υπουργείου μας και με βάση τις πραγματι¬ 
κές ανάγκες του κάθε Κ.Υ., όπως αυτές προσδιορίζονται 
από τα πληθυσμιακά δεδομένα και τις ιδιαιτερότητες κάθε 
περιοχής, με τον περιορισμό της επομένης παραγρά¬ 
φου. 

4. Στο πρόγραμμα των εφημεριών των Κ.Υ. η συμμετοχή 
των γιατρών υπηρεσίας υπαίθρου, περιορίζεται σε έναν 
(1) για τις ημέρες που εφημερεύουν ενεργά ένας ή περισ¬ 
σότεροι γιατροί Ε.Σ.Υ. και σε δύο (2) για τις ημέρες που 
δεν υπάρχει σε ενεργό εφημερία γιατρός Ε.Σ.Υ. ειδικότη¬ 
τας Γενικής Ιατρικής, Παθολογίας ή Χειρουργικής. 

5. Οι εφημερίες είναι υποχρεωτικές, γίνονται σε 16ωρη 
συνεχή παρουσία τις καθημερινές και 24ωρη τα Σαββατο¬ 
κύριακα, αργίες και τις εξαιρέσιμες, μέσα στο Κέντρο 
Υγείας, η δε καταβολή της αποζημίωσής τους, σε καμμία 
περίπτωση δεν μπορεί να υπερβαίνει τα όρια που θέτει το 
άρθρο 104 του Συντάγματος. 

6. Στα προγράμματα εφημεριών των Κ.Υ. μπορούν να 
συμμετέχουν οι γιατροί υπηρεσίας υπαίθρου των Υγειονο¬ 
μικών Σταθμών περιοχής ευθύνης τους εκτός από αυτούς 
που υπηρετούν στους Υ.Σ. 24ωρης ετοιμότητας, αφότου 
χαρακτηριστούν αυτοί ως 24ωρης ετοιμότητας και εφε¬ 
ξής- 

7. Δεν επιτρέπονται εφημερίες στους Υγειονομικούς 
Σταθμούς. 

8. Οι Δ/νσεις Υγείας και Υγείας - Πρόνοιας των νομαρ¬ 
χιών, σε καμμία περίπτωση δεν υποχρεούνται να εξα¬ 
ντλούν τα ανώτατα όρια των προβλεπομένων εφημεριών 
των γιατρών υπηρεσίας υπαίθρου, αλλά υποχρεούνται να 
προσαρμόζουν τα προγράμματα στις πραγματικές ανά¬ 
γκες των Κ.Υ. 

9. Η αποζημίωση των γιατρών υπηρεσίας υπαίθρου για 


τις προσφερόμενες εφημερίες, υπολογίζεται σύμφωνα με 
το άρθρο 7 του Ν. 1810/88 και το άρθρο 20 του Ν. 1963/ 
91. 

ΚΕΦ. Β' 

1. Από τον περιορισμό της παρ. 7 του ΚΕΦ. Α' της πα¬ 
ρούσας, εξαιρούνται οι Υ.Σ. που λειτουργούν σε περιαστι- 
κές περιοχές των νομαρχιών και δεν έχουν δυνατότητα 
λειτουργικής διασύνδεσης και κάλυψης στα Κέντρα 
Υγείας. 

2. Στις περιοχές αυτές, μπορεί να εφημερεύουν Υ.Σ., 
βριζόμενοι ως σταθερά ή εκ περιτροπής κέντρα εφημε¬ 
ρίας, καθ’ ομάδας Υ.Σ., τα Σάββατα, Κυριακές, αργίες και 
εξαιρέσιμες. 

3. Με απόφαση του οικείου Νομάρχη καθορίζονται οι 
ομάδες των Υ.Σ. και τα Κέντρα Εφημερίας. 

4. Ο αριθμός των εφημεριών κατά μήνα, για κάθε για¬ 
τρό, δεν μπορεί να υπερβαίνει τις οκτώ (8). 

5. Το πρόγραμμα εφημεριών των Υ.Σ. συντάσσεται από 
την Δ/νση Υγείας ή Υγείας - Πρόνοιας της οικείας Νομαρ¬ 
χίας και εγκρίνεται από τον Νομάρχη. 

6. Στο πρόγραμμα εφημεριών των Υ.Σ., η συμμετοχή 
των γιατρών υπηρεσίας υπαίθρου που υπηρετούν στους 
Υ.Σ. κάθε ομάδας, περιορίζεται σε έναν (1) για τις ομάδες 
που απαρτίζονται από Υ.Σ. που δεν υπερβαίνουν τους 
τρεις (3), και σε δύο (2) γιατρούς όταν ο αριθμός των Υ.Σ. 
που απαρτίζουν την ομάδα είναι ανώτερος των τριών (3). 

7. Οι εφημερίες γίνονται σε 24ωρη συνεχή υπηρεσία, 
κατά τα Σαββατοκύριακα, αργίες και εξαιρέσιμες, μέσα 
στο Κέντρο Εφημερίας, και η καταβολή της αποζημίωσής 
τους δεν μπορεί να υπερβαίνει τα οριζόμενα από το άρθρο 
104 του Συντάγματος. 

ΚΕΦ. Γ' 

Κάλυψη δαπάνης 

1. Η δαπάνη που θα προκληθεί από την εφαρμογή της 
παρούσας απόφασης, θα αντιμετωπισθεί από τις πιστώ¬ 
σεις του προϋπολογισμού των οικείων νομαρχιών, έτους 
1994, όπου υπάρχει σχετική πρόβλεψη, στον Ειδ. Φ. 155 
ΚΑΕ 0511, ΚΑΕ 0512. 

2. Το ύψος της δαπάνης δεν μπορεί να υπολογιστεί, κα¬ 
θόσον τα προγράμματα εφημεριών συντάσσονται και 
εγκρίνοται από τις νομαρχίες, σύμφωνα με τις πραγματι¬ 
κές τους ανάγκες και τον εγκεκριμένο προϋπολογισμό 
τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. 570 (5) 

Τροποποίηση της απόφασης 5439/85 «Σύσταση Ειδ. Λο¬ 
γαριασμών στο ΥΠΕΤ και στους εποπτευόμενους από 
αυτό φορείς για την αξιοποίηση των κονδυλίων της 
έρευνας» των Υπουργών Οικονομικών και Βιομηχανίας, 
Ενέργειας και Τεχνολογίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 6 παρ. 3 Ν. 1514/1985 
(ΦΕΚ 13/Α/8.2.85) «Ανάπτυξη της επιστημονικής και τε- 

χνολογικής έρευνας». 

β) Την Κ.Υ.Α. 5439/1985 «Σύσταση Ειδικών Λογαρια¬ 
σμών στο ΥΠΕΤ και στους εποπτευόμενους από αυτό φο¬ 
ρείς για την αξιοποίηση των κονδυλίων της έρευνας» όπως 
τροποποιήθηκε με τις αποφάσεις 5056/1987 (ΦΕΚ 319/ 
Β/24.6.87 και 7401/11.5.1987. 

γ) Τις ανάγκες που προέκυψαν από την εφαρμογή της 
ανωτέρω απόφασης και τη λειτουργία του Ειδικού Λογα¬ 
ριασμού στη ΓΓΕΤ και στους εποπτευόμενους από αυτή 
ερευνητικούς φορείς. 

δ) Τις διατάξεις του άρθρου 7 εδ. β του Π.Δ. 248/1989 
«Οργανισμός της Γενικής Γραμματείας Έρευνας και Τε¬ 
χνολογίας του Υπουργείου Βιομηχανίας, Ενέργειας και 
Τεχνολογίας» όπως τροποποιήθηκε με το Π.Δ. 172/1992, 
σχετικά με τις αρμοδιότητες του τμήματος Διοικητικούς 
Οργάνωσης και Απλούστευσης Διαδικασιών της Διεύθυν¬ 
σης Πληροφορικής και Οργάνωσης. 

ε) Την κοινή απόφαση αρ. 5246/14.10.93 του Πρωθυ¬ 
πουργού και Υπουργού Οικονομικών για ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Τροποποιούμε την υπ' αριθ. 5439/1985 προγενέστερη 
απόφασή μας ως εξής: 

1. Η δεύτερη περίοδος εδάφιο β' της παραγράφου 3 
αντικαθίσταται ως εξής: 

β) Παρακολουθεί τη λογιστική και διαχειριστική κίνηση 
του λογαριασμού τηρώντας βιβλία Γ' Κατηγορίας όπως 
προβλέπονται από τον Κώδικα Βιβλίων και Στοιχείων και 
προβαίνει στην πληρωμή των δαπανών μετά από εντολή 
του αρμοδίου οργάνου, όπως ορίζεται ειδικότερα παρα¬ 
κάτω. 

2. Το εδάφιο α του στοιχείου Λ της παραγράφου 4 αντι¬ 
καθίσταται ως εξής: 

Πρόσθετο επιστημονικό και τεχνικό προσωπικό, που 
απαιτείται για την εκτέλεση κάθε συγκεκριμένου ερευνη¬ 
τικού έργου που έχει εγκριθεί από το Δ.Σ. του κάθε φορέα 
και δεν είναι μέλος του προσωπικού του φορέα, προσλαμ¬ 
βάνεται με σύμβαση ανάθεσης έργου ή εργασίας ορισμέ¬ 
νου χρόνου, την οποία υπογράφει ο επιστημονικός υπεύ¬ 
θυνος του έργου, μετά από έγκριση του Δ.Σ. του φορέα. Η 
πρόσληψη γίνεται, μέσα στα χρονικά και αριθμητικά όρια 
που προβλέπονται στον προϋπολογισμό του κάθε έργου. 
Οι αποδοχές του προσωπικού αυτού καθορίζονται είτε με 
απόφαση του Δ.Σ. του φορέα όσον αφορά τις μισθώσεις 
έργου, είτε με τις εκάστοτε ισχύουσες κοινές υπουργικές 
αποφάσεις ή συλλογικές συμβάσεις, όσον αφορά τις συμ¬ 
βάσεις εργασίας ορισμένου χρόνου. 

3. Στην παράγραφο 4 στοιχείο Α προστίθενται εδάφια ε 
και ζ ως εξής: 

(ε) «Συνέδρια, σεμινάρια, συγκεντρώσεις εργασίας 
(\Λ/οι1<3Μορδ), ημερίδες μετακλήσεις επιστημόνων του 
εξωτερικού: 

Οι δαπάνες για τη διοργάνωση συνεδρίων, σεμιναρίων, 
συγκεντρώσεων εργασίας (ννοτ(<3ΐΊορ5), παροχής γευμά¬ 
των εργασίας και λοιπών εξόδων φιλοξενίας που πραγμα¬ 
τοποιούνται στα πλαίσια των ανωτέρω διοργανώσεων κα¬ 
θώς και για αποζημιώσεις εκ μετακλήσεως Ελλήνων ή ξέ¬ 
νων επιστημόνων του εξωτερικού που γίνονται στα πλαί¬ 
σια των εκτελούμενων προγραμμάτων ή έργων, πραγμα¬ 
τοποιούνται σε βάρος του Ειδικού Λογαριασμού του επο¬ 
πτευόμενου φορέα με απόφαση του Δ.Σ. του φορέα εφό¬ 


σον προβλέπονται στην εγκεκριμένη πρόταση για την 
εκτέλεση του ερευνητικού έργου, χωρίς καμία άλλη ανα¬ 
φορά ή περιορισμό από τις διατάξεις του δημοσίου λογι¬ 
στικού ή άλλες γενικές ή ειδικές συναφείς διατάξεις». 

(ζ) «Ποσοστό μέχρι 15% του συνολικού προϋπολογι¬ 
σμού κάθε έργου που χρηματοδοτείται μέσω του Λογαρια¬ 
σμού από οποιονδήποτε πόρο του, εκτός του τακτικού 
προϋπολογισμού μπορεί να διατεθεί με απόφαση του Διοι¬ 
κητικού Συμβουλίου κάθε εποπτευομένου φορέα, εφό¬ 
σον το προβλέπει ο προϋπολογισμός του έργου, για την 
ενδεχόμενη χρήση του προσωπικού του, των εγκαταστά¬ 
σεων και οργάνων κατά την εκτέλεση του ερευνητικού έρ¬ 
γου και για τα έξοδα λειτουργίας του Λογαριασμού. Για το 
σκοπό αυτό ανοίγεται τραπεζικός λογαριασμός αντιμετώ¬ 
πισης των γενικών εξόδων του Ειδικού Λογαριασμού στον 
οποίο θα κατατίθενται τα παρακρατούμενα ποσά κάθε 
ερευνητικού προγράμματος ή έργου για την αντιμετώπιση 
των πιο πάνω εξόδων. Γ ια την πραγματοποίηση των εξό¬ 
δων λειτουργίας του Λογαριασμού του κάθε φορέα, συ- 
ντάσσεται προϋπολογισμός που υπογράφεται από τον 
προϊστάμενο της Γραμματείας τοαυ Λογαριασμού και 
εγκρίνεται απο το Δ.Σ. του φορέα». 

4. Στην παράγραφο 4 προστίθεται στοιχείο Γ ως εξής: 

Γ. Διαδικασίες που ακολουθεί η Γραμματεία του Ειδικού 
Λογαριασμού της ΓΓΕΤ για τη χρηματοδότηση ερευνητι¬ 
κών και τεχνολογικών έργων». 

Προβλέπονται τρεις διαδικασίες που αφορούν: 

α) Έναρξη χρηματοδότησης προγράμματος ή έργου. 

β) Πληρωμή των δαπανών προγράμματος ή έργου. 

γ) Αποδοχή ολοκλήρωσης προγράμματος ή έργου και 
επιστροφή εγγυητικής επιστολής. 

α) ΔΙΑΔΙΚΑΣΙΑ ΕΝΑΡΞΗΣ ΧΡΗΜΑΤΟΔΟΤΗΣΗΣ ΠΡΟ¬ 
ΓΡΑΜΜΑΤΟΣ Ή ΕΡΓΟΥ 

Γ ια την έναρξη χρηματοδότησης ερευνητικού ή τεχνο¬ 
λογικού προγράμματος ή έργου από τη Γ.Γ.Ε.Τ., απαιτεί¬ 
ται απόφαση χρηματοδότησης του προγράμματος η έρ¬ 
γου. Η απόφαση εκδίδεται με μέριμνα της υπηρεσιακής 
μονάδας της ΓΓΕΤ η οποία είναι αρμόδια για τη διαχείριση 
του προγράμματος ή έργου. Η υπηρεσιακή μονάδα που 
εκδίδει την απόφαση μπορεί να αντιστοιχεί σε οργανική 
μονάδα της ΓΓΕΤ (τμήμα, γραφείο) ή να έχει διαδιευθυν- 
σιακό χαρακτήρα και να υπάγεται στον Γ ενικό Γ ραμματέα 
Έρευνας και Τεχνολογίας. Για τα διαρθρωτικά προγράμ¬ 
ματα που χρηματοδοτεί η Επιτροπή Ε.Κ., αρμόδια είναι η 
Γραμματεία της Επιτροπής Παρακολούθησης του προ¬ 
γράμματος, που ορίζεται με υπουργική απόφαση. 

Η απόφαση περιλαμβάνει τα εξής: 

- Τίτλο του έργου 

- Ανάδοχο του έργου (ονομασία, διεύθυνση) 

- Χρονική διάρκεια του έργου 

- Κωδικό του έργου (Είναι ο αριθμός με τον οποίο αρ¬ 
χειοθετείται η απόφαση από την αρμόδια υπηρεσιακή μο¬ 
νάδα διαχείρισης του προγράμματος. Ο αριθμός αυτός 
μαζί με τον αριθμό πρωτοκόλλου της απόφασης χρησιμο¬ 
ποιείται για να χαρακτηρίσει το έργο). 

- Συνολικό ύψος της επιχορήγησης της ΓΓΕΤ προς τον 
χρηματοδοτούμενο 

- Ετήσιες δόσεις των ποσών συμμετοχής 

- Ύψος απαιτούμενης εγγυητικής επιστολής. 

β) ΠΛΗΡΩΜΗ ΔΑΠΑΝΩΝ ΠΡΟΓΡΑΜΜΑΤΟΣ Ή ΕΡ¬ 
ΓΟΥ 

Για τις πληρωμές δαπανών προγραμμάτων ή έργων 
απαιτούνται: 

1. Έγγραφο κατανομής πιστώσεων, στο λογαριασμό 
τραπέζης του Ειδικού Λογαριασμού της ΓΓΕΤ. Το έγ¬ 
γραφο κατανομής πιστώσεων αποστέλλεται από τον αρ¬ 
μόδιο υπάλληλο του ΠΔΕ της Γ.Γ.Ε.Τ. στην Τράπεζα Ελ¬ 
λάδος και κοινοποιείται στη Γραμματεία του Ειδικού Λογα¬ 
ριασμού αναφέροντας: 

- Τη Συλλογική Απόφαση (ΣΑΕ ή ΣΑΜ) 

- Τον αριθμό της απόφασης του έργου 

- Τον κωδικό του έργου στο ΠΔΕ 

- Το ποσό της κατανομής 

- Τον αριθμό του λογαριασμού του αναδόχου που πι¬ 
στώνεται. 

2. Έγγραφο εντολής για πληρωμή του έργου από την 
μονάδα διαχείρισης του προγράμματος ή έργου, η οποία 
περιλαμβάνει: 

- Τον κωδικό του έργου (με τον οποίο έχει αρχειοθετη¬ 
θεί από τη μονάδα διαχείρισης του προγράμματος όπου 
έχει ενταχθεί το έργο) 

- Τον αριθμό της απόφασης (αριθμός πρωτοκόλλου και 
ημερομηνία) 

-Τον ανάδοχο του έργου (ονομασία ή διεύθυνση) 

- Το ποσό που θα καταβληθεί 

- Τον αριθμό της δόσης 

- Βεβαίωση ότι έχει γίνει ο έλεγχος επιλέξιμων δαπανών 
και ο απαραίτητος οικονομικός έλεγχος. 

Η εντολή πληρωμής υπογράφεται από τον προϊστάμενο 
της μονάδας που διαχειρίζεται το πρόγραμμα. Αν πρόκε- 
ται για διαρθρωτικό πρόγραμμα της Ε.Κ., υπογράφεται 
από τον Γραμματέα της Επιτροπής Παρακολούθησης του 
προγράμματος. 

3. Τα προβλεπόμενα από τον Κ.Β.Σ. δικαιολογητικά για 
την έκδοση του χρηματικού εντάλματος το οποίο υπογρά¬ 
φεται από τον Προϊστάμενο της Γραμματείας του Ειδικού 
Λογαριασμού και επιδίδεται στον ενδιαφερόμενο. 

4. Η Γ ραμματεία του Ειδικού Λογαριασμού Έκδοση εκ¬ 
δίδει επιταγή προς την Τράπεζα Ελλάδος, με υπογραφή 
του Προϊσταμένου της υπηρεσιακής μονάδας που διαχει¬ 
ρίζεται το πρόγραμμα ή έργο και του Προϊσταμένου της 
Γραμματείας του Ειδικού Λογαριασμού και επιδίδεται 
στον ενδιαφερόμενο. 

5. Στο τέλος κάθε εβδομάδας, η Γ ραμματεία του Ειδι¬ 
κού Λογαριασμού ενημερώνει τις αρμόδιες για τη διαχεί¬ 
ριση των προγραμμάτων ή έργων υπηρεσιακές μονάδες 
της ΓΓΕΤ σχετικά με τις πληρωμές των έργων που έχουν 
γίνει με ενημερωτικό σημείωμα στο οποία αναφέρει: 

- Το ερευνητικό πρόγραμμα 

- Τους αριθμούς των έργων 

- Τους τίτλους των έργων 

- Τους αναδόχους 


- Τις ημερομηνίες και το ποσό των πληρωμών 

- Τα αδιάθετα υπόλοιπα. 

γ) ΑΠΟΔΟΧΗ ΟΛΟΚΛΗΡΩΣΗΣ ΠΡΟΓΡΑΜΜΑΤΟΣ Ή 
ΕΡΓΟΥ - ΕΠΙΣΤΡΟΦΗ ΕΓΓΥΗΤΙΚΗΣ ΕΠΙΣΤΟΛΗΣ 

Η αποδοχή της ολοκλήρωσης του προγράμματος ή έρ¬ 
γου και η επιστροφή της εγγυητικής επιστολής (για όσα 
έργα έχουν κατατεθεί εγγυητικές επιστολές) απαιτεί: · 

1. Εσωτερικό σημείωμα με την τεχνική αποδοχή του έρ¬ 
γου και την τελική έκθεση οικονομικής διαχείρισης του έρ¬ 
γου που εκδίδεται από την αρμόδια μονάδα διαχείρισης 
του προγράμματος ή έργου. Η αποδοχή του έργου υπο¬ 
γράφεται από τον Γ ενικό Γ ραμματέα Ε&Τ, έπειτα από ει¬ 
σήγηση του Προϊσταμένου της μονάδας που διαχειρίζεται 
το πρόγραμμα ή έργο. 

2. Τα δικαιολογητικά που απαιτούνται και προβλέπονται 
από τον Κ.Β.Σ. 

Ο έλεγχος των τιμολογίων δαπανών που καταθέτει ο 
ανάδοχος του έργου ή προγράμματος στη ΓΓΕΤ, θα γίνε¬ 
ται με βάση τα φωτοαντίγραφα των τιμολογίων δαπανών 
και υπεύθυνη δήλωση του αναδόχου ότι τα παραστατικά 
τηρούνται στο λογιστήριό του. Σε κάθε τιμολόγιο δαπανών 
θα αναγράφεται ο κωδικός του έργου ή προγράμματος στο 
οποίο αντιστοιχούν οι δαπάνες. 

Τα παραστατικά δαπανών στα οποία έχουν ελεγχθεί οι 
επιλέξιμες δαπάνες και έχει γίνει ο απαραίτητος οικονομι¬ 
κός έλεγχος από την αρμόδια υπηρεσιακή μονάδα που 
διαχειρίζεται το πρόγραμμα ή έργο, ακυρώνονται από τη 
Γραμματεία του Ειδικού Λογαριασμού και φυλάσσονται 
προκειμένου να ελεγχθούν από τους ορκωτούς λογι¬ 
στές. 

Σε περίπτωση διακοπής της χρηματοδότησης ερευνητι¬ 
κού προγράμματος ή έργου, με υπαιτιότητα του αναδόχου 
του προγράμματος ή έργου, η επιστροφή μέρους ή όλων 
των χρηματικών καταβολών επιβαρύνεται με τόκους υπε¬ 
ρημερίας, αρχής γενομένης από της ημερομηνίας κατα¬ 
βολής της Α' δόσης. Ο τόκος υπερημερίας ανέρχεται σε 
ποσοστό 20% ετησίως. 

Τα οριζόμενα από την απόφαση αυτή δεν επιβαρύνουν 
τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1994 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΤΕΧΝΟΛΟΓΙΑΣ 

ΔΗΜ. ΓΕΩΡΓΑΚΟΠΟΥΛΟΣ ΚΩΝ. ΣΗΜΙΤΗΣ 

- .. 

Αριθ. 944Φ7/19 (6) 

Έλεγχος της ποιότητας χαλύβων οπλισμού 
σκυροδέματος. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α). 

2. Τις διατάξεις του Ν. 372/76 «Περί συστάσεως και 
λειτουργίας Ελληνικού Οργανισμού Τυποποιήσεως 
(ΕΛΟΤ)» (ΦΕΚ 166/Α/3.6.76), καθώς επίσης και το άρ¬ 
θρο 22, του Ν. 1682/87 (ΦΕΚ 14/Α/16.2.87). 

3. Το Π.Δ. 29/86 «Σύσταση και οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

4. Την υπ’ αριθ. Δ15/Φ19/26622/21.10.93 (ΦΕΚ 830/ 
Β/22.10.93) απόφαση του Πρωθυπουργού και του 
Υπουργού Βιομηχανίας, Ενέργειας και Τεχνολογίας «Ανά¬ 
θεση αρμοδιοτήτων στον Υφυπουργό Βιομηχανίας, Ενέρ¬ 
γειας και Τεχνολογίας Χρ. Πάχτα», αποφασίζουμε: 

Αρθρο 1 

Οι χάλυβες οπλισμού σκυροδέματος πρέπει να έχουν τα 
τεχνικά χαρακτηριστικά μιας των ποιοτήτων 8220, 3400, 
3500, 34003 και 35003, όπως αυτά ορίζονται στα πρό¬ 
τυπα ΕΛΟΤ 959 και ΕΛΟΤ 971 του Ελληνικού Οργανισμού 
Τυποποίησης, τα οποία καθίστανται υποχρεωτικά και οι 
οποίες πρέπει να αναγράφονται στα παραστατικά έγ¬ 
γραφα εμπορίας και διακίνησής τους (τιμολόγια, δελτία 
αποστολής, διασαφήσεις, δικαιολογητικά ανοίγματος πι¬ 
στώσεων κ.λπ.). 

2. Χάλυβες όπλισμού σκυρόδεματος, που παράγονται 
σε χώρες μέλη της Ευρωπαϊκής Ένωσης, ή σε τρίτες χώ¬ 
ρες, προκειμένου να εισαχθούν και να τεθούν σε κυκλο¬ 
φορία στην Ελληνική Επικράτεια, πρέπει να ικανοποιούν 
τις απαιτήσεις των προτύπων της προηγούμενης παρα¬ 
γράφου, ή να είναι σύμφωνοι με τα αντίστοιχα πρότυπα 
που ισχύουν σε κάποια χώρα μέλος της Ευρωπαϊκής Ένω¬ 
σης και τα οποία έχουν αναγνωρισθεί ως ισότιμα εκείνων 
που ισχύουν στην Ελλάδα. Οι αντίστοιχες ποιότητες των 
χαλύβων οπλισμού σκυροδέματος θα πρέπει να αναγρά¬ 
φονται και σε αυτήν την περίπτωση στα παραστατικά έγ¬ 
γραφα εμπορίας και διακίνησης. 

Αρθρο 2 

Απαγορεύεται η παραγωγή, κατοχή και πώληση χαλύ¬ 
βων οπλισμού σκυροδέματος, που δεν ικανοποιούν τις 
απαιτήσεις του άρθρου 1 και δεν καλύπτονται από τα κατά 
περίπτωση Πιστοποιητικά Ελέγχου Ποιότητας των χαρα¬ 
κτηριστικών τους. 

Τα Πιστοποιητικά Ελέγχου Ποιότητας εκδίδονται από 
τον ΕΛΟΤ, ο οποίος συνεργάζεται για το σκοπό αυτό με 
εγκεκριμένα από τον ίδιο εργαστήρια, ή γραφεία ελέγχου 
ποιότητας. Οι απαιτούμενοι γενικά έλεγχοι, επιθεωρήσεις 
και δειγματοληψίες διενεργούνται για μεν τους εγχώριας 
παραγωγής χάλυβες οπλισμού σκυροδέματος στη μονάδα 
παραγωγής τους, για δε τους εισαγόμενους στους χώρους 
εισαγωγής τους (τελωνειακοί χώροι, ή ιδιωτικοί αποθη¬ 
κευτικοί χώροι ελεγχόμενοι από την Τελωνειακή Αρχή, ή 
παραρτήματα ΠΑΕΓΑΕ), 

Τα σχετικά με τη διενέργεια των δειγματοληψιών και 
την εκτέλεση των αναγκαίων δοκιμών αναφέρονται στο 
παράρτημα της παρούσας, το οποίο αποτελεί αναπόσπα¬ 
στο μέρος αυτής. Οι οικονομικό όροι για την έκδοση των 
παραπάνω πιστοποιητικών καθορίζονται με αποφάσεις 
του Διοικητικού Συμβουλίου του ΕΛΟΤ. 

Άρθρο 3 

Των παραπάνω υποχρεώσεων απαλλάσσονται τα προϊό¬ 
ντα τα οποία καλύπτονται από Σήμα Ποιότητας, ή συνο¬ 
δεύονται από Πιστοποιητικό Ποιότητας, τα οποία αντί¬ 
στοιχα χορηγούνται ή εκδίδονται από τον Ελληνικό Οργα¬ 
νισμό Τυποποίησης. 


Άρθρο 4 

1. Χάλυβες οπλισμού σκυροδέματος, που παράγονται 
σε χώρες μέλη της Ευρωπαϊκής Ένωσης εξαιρούνται των 
ελέγχων του παραπάνω άρθρου 2, με την επιφύλαξη των 
οριζομένων στο παραπάνω εδάφιο (2β) και με την προϋ¬ 
πόθεση ότι έχουν ελεγχθεί στη χώρα παραγωγής τους και 
τα τεχνικά χαρακτηριστικά τους είναι σύμφωνα με τις 
απαιτήσεις των προτύπων ΕΛΟΤ 959 και ΕΛΟΤ 971, ή των 
αντίστοιχων προτύπων, που ισχύουν σε κάποια χώρα μέ¬ 
λος της Ευρωπαϊκής Ένωσης και τα οποία έχουν αναγνω- 
ρισθεί ως ισότιμα εκείνων, που ισχύουν στην Ελλάδα, στα 
δε παραστατικά έγγραφα εμπορίας και διακίνησης, ανα¬ 
γράφονται οι αντίστοιχες ποιότητες. 

Απαραίτητη προϋπόθεση για την εφαρμογή των παρα¬ 
πάνω, αποτελεί η ύπαρξη συμφωνίας αμοιβαίας αναγνώρι¬ 
σης μεταξύ των συστημάτων πιστοποίησης, που ισχύουν 
στη χώρα παραγωγής και έχουν εγκριθεί από τον ΕΛΟΤ 
και του αντίστοιχου συστήματος που ισχύει στην Ελλάδα 
και το οποίο αναφέρεται στο παράρτημα της παρούσας. 

2. α) Για την εισαγωγή και θέση σε κυκλοφορία χαλύβων 
οπλισμού σκυροδέματος που παράγονται σε χώρες μέλη 
της Ευρωπαϊκής Ένωσης, ο εισαγωγέας υποχρεούται να 
εφοδιασθεί με Πιστοποιητικό Ισοτιμίας, που εκδίδεται 
από τον ΕΛΟΤ, ύστερα από αίτησή του. 

Με το Πιστοποιητικό Ισοτιμίας βεβαιώνεται ότι: 

1. Το σύστημα Πιστοποίησης της ποιότητας των εισαγο- 
μένων χαλύβων οπλισμού σκυροδέματος, που ισχύει στην 
χώρα παραγωγής, έχει αναγνωρισθεί ως ισότιμο εκείνου 
της χώρας μας. 

2. Υποβλήθηκαν στον ΕΛΟΤ από τον εισαγωγέα πιστο¬ 
ποιητικά που αποδεικνύουν ότι οι εισαγόμενοι χάλυβες 
οπλισμού σκυροδέματος είναι σύμφωνοι με τις απαιτήσεις 
των ελληνικών προτύπων (ΕΛΟΤ 959 και ΕΛΟΤ 971), ή 
των αντιστοίχων προτύπων που ισχύουν σε κάποια χώρα, 
μέλος της Ευρωπαϊκής Ένωσης και τα οποία έχουν ανα- 
γνωρισθεί ως ισότιμα εκείνων, που ισχύουν στην Ελλάδα. 

β) Σε περίπτωση, που δεν είναι δυνατή η έκδοση από 
τον ΕΛΟΤ του παραπάνω Πιστοποιητικού Ισοτιμίας, 
επειδή δε συντρέχουν τα οριζόμενα παραπάνω υπό στοι¬ 
χεία (2α. 1) και (2α.2), ο εισαγωγέας υποχρεώνεται να 
εφοδιασθεί με το Πιστοποιητικό Ελέγχου Ποιότητας των 
εισαγομένων χαλύβων, που αναφέρεται στο άρθρο 2 της 
παρούσας απόφασης, ακολουθώντας, για την έκδοσή του, 
τη διαδικασία της επόμενης παραγράφου 3. 

Κατά το χρονικό διάστημα μέχρι την έκδοση του Πιστο¬ 
ποιητικού Ελέγχου Ποιότητας από τον ΕΛΟΤ, οι χάλυβες 
οπλισμού σκυροδέματος παραμένουν στον χώρο εισαγω¬ 
γής τους (αποθηκευτικός χώρος), απαγορευομένης της 
θέσεώς τους σε κυκλοφορία. 

Στην περίπτωση αυτή, ο εισαγωγέας υποχρεώνεται να 
καταθέσει στον ΕΛΟΤ μαζί με την αίτηση έκδοσης Πιστο¬ 
ποιητικού Ποιότητας, προσωπική εγγύηση που θα καλύ¬ 
πτει το 15% της αξίας των εισαγόμενων χαλύβων οπλι¬ 
σμού σκυροδέματος, με την οποία θα εγγυάται ότι δεν θα 
τεθούν σε κυκλοφορία πριν την έκδοση του Πιστοποιητι¬ 
κού Ελέγχου Ποιότητας από τον ΕΛΟΤ. 

Η προσωπική εγγύηση παύει να ισχύει με την έκδοση 
του εν λόγω πιστοποιητικού. Σε περίπτωση θέσης σε κυ¬ 
κλοφορία των εν λόγω χαλύβων, η προσωπική εγγύηση 
καταπίπτει υπέρ του ΕΛΟΤ και εφαρμόζεται η διάταξη του 
άρθρου 6 της παρούσας απόφασης. Σε περίπτωση κατά 
την οποία διαπιστωθεί από τον έλεγχο του ΕΛΟΤ ότι, οι ει- 

σαχθέντες χάλυβες οπλισμού σκυροδέματος δεν πληρούν 
τις απαιτήσεις της παραγράφου 2 του άρθρου 1 της πα¬ 
ρούσας απόφασης, εφαρμόζονται οι διατάξεις των άρ¬ 
θρων 5 και 6. 

3. Για τον εκτελωνισμό χαλύβων οπλισμού σκυροδέμα¬ 
τος παραγωγής τρίτων χωρών, απαιτείται πέρα από τα 
λοιπά παραστατικά έγγραφα τελωνισμού, να υποβληθεί 
προηγουμένως στην Τελωνειακή Αρχή Πιστοποιητικό 
Ελέγχου Ποιότητας των εισαγομένων χαλύβων οπλισμού 
σκυροδέματος, που εκδίδεται από τον ΕΛΟΤ και με το 
οποίο βεβαιώνεται ότι, οι εισαγόμενοι χάλυβες οπλισμού 
σκυροδέματος ικανοποιούν τις απαιτήσεις της παραγρά¬ 
φου 2, του άρθρου 1 της παρούσας απόφασης, όσον 
αφορά τα τεχνικά χαρακτηριστικά τους. 

Γ ια την έκδοση από τον ΕΛΟΤ του παραπάνω πιστοποι¬ 
ητικού, ο εισαγωγέας απευθύνεται με αίτησή του στον 
ΕΛΟΤ (στην αίτηση επισυνάπτεται οπωσδήποτε αντί¬ 
γραφο του τιμολογίου) και ζητά να διενεργηθεί δειγματο¬ 
ληψία και στην συνέχεια έλεγχος των δειγμάτων, με βάση 
τα οριζόμενα στο παράρτημα της παρούσας απόφασης. 

Ο ΕΛΟΤ πραγματοποιεί δειγματοληψία είτε στο τελω¬ 
νείο άφιξης των χαλύβων οπλισμού σκυροδέματος, είτε σε 
ιδιωτικό αποθηκευτικό χώρο, ελεγχόμενο από την Τελω- 
νειακή Αρχή, είτε σε ιδιωτικό παράρτημα της ΠΑΕΓΑΕ, 
μετά από υπόδειξη του εισαγωγέα και στη συνέχεια συ- 
ντάσσεται το πρακτικό δειγματοληψίας. 

Μετά τον έλεγχο των δειγμάτων από τον ΕΛΟΤ και εφό¬ 
σον αποδειχθεί ότι οι εισαγόμενοι χάλυβες οπλισμού σκυ¬ 
ροδέματος πληρούν τις απαιτήσεις της παραγράφου 2, 
του άρθρου 1, της παρούσας απόφασης, εκδίδεται το Πι¬ 
στοποιητικό Ελέγχου Ποιότητας, βάσει του οποίου διενερ- 
γείται ο εκτελωνισμός. 

Ο εκτελωνισμός απαγορεύεται να πραγματοποιηθεί, 
χωρίς να έχει προηγουμένως υποβληθεί στην Τελωνειακή 
Αρχή από τον εισαγωγέα, το παραπάνω Πιστοποιητικό 
Ελέγχου Ποιότητας. 

Μέχρι τον εκτελωνισμό, οι χάλυβες οπλισμού σκυροδέ¬ 
ματος παραμένουν στον τελωνειακό, ή ιδιωτικό, (εγκεκρι¬ 
μένο και ελεγχόμενο από την Τελωνειακή Αρχή), χώρο, ή 
σε ιδιωτικό παράρτημα της Π.Α.Ε.Γ.Α.Ε., απαγορευομέ- 
νης της θέσεώς τους σε κυκλοφορία. 

4. Σε κάθε περίπτωση μη έκδοσης Πιστοποιητικού 
Ελέγχου Ποιότητας, ο ΕΛΟΤ οφείλει να ενημερώνει σχε¬ 
τικά την αρμόδια Υπηρεσία του ΥΒΕΤ (3η Δ/νση της Ιης 
Γ ενικής Διεύθυνσης), ώστε να κινείται η διαδικασία επιβο¬ 
λής των κυρώσεων των άρθρων 5 και 6 της παρούσας από¬ 
φασης. 

5. Οι Τελωνειακός Αρχές της χώρας θα πρέπει αμέσως 
μετά την άφιξη στον τελωνειακό τους χώρο φορτίων χαλύ¬ 
βων οπλισμού σκυροδέματος προέλευσης χωρών μελών 
της Ευρωπαϊκής Ένωσης, να ειδοποιούν εγγράφως την 
αρμόδια Διεύθυνση του ΥΒΕΤ (3η Δ/νσης της Ιης Γεν. 
Διεύθυνσης - ΡΑΧ 7718424) παρέχοντας σ’ αυτήν τα εξής 
στοιχεία: 

Επωνυμία του εισαγωγέα. 

Διεύθυνση του χώρου, όπου θα αποθηκευθεί τελικά το 
εισαγόμενο φορτίο. 

Χώρα προέλευσης και 

Ποσότητα σε τόννους του φορτίου. 

Στη συνέχεια η ανωτέρω υπηρεσία του ΥΒΕΤ, υποχρεώ¬ 
νεται να ενημερώνει σχετικά τον ΕΛΟΤ, προκειμένου να 
εξασφαλίζεται η εφαρμογή των οριζομένων στην παρ. 2 
του άρθρου 4 της παρούσας απόφασης: 


Αρθρο 5 

Αν το ΥΒΕΤ διαπιστώσει ότι χάλυβες οπλισμού σκυρο¬ 
δέματος δεν πληρούν τις απαιτήσεις του άρθρου 1 της πα¬ 
ρούσας, ή και δεν έχουν τα χαρακτηριστικά μιας από τις 
ποιότητες του ίδιου άρθρου, δύναται να απαγορεύσει με 
απόφαση του Γενικού Γραμματέα Βιομηχανίας, ύστερα 
από σύμφωνη γνώμη του ΕΛΟΤ, τη θέση τους σε κυκλο¬ 
φορία. 

Αρθρο 6 

Σε οποιονδήποτε παράγει, ή εισάγει, ή πωλεί και γενικά 
θέτει σε κυκλοφορία χάλυβες οπλισμού σκυροδέματος, ή 
εμποδίζει τον έλεγχο αυτών, κατά παράβαση των διατά¬ 
ξεων της παρούσας, εκτός από τις κυρώσεις που προβλέ- 
πονται από άλλες διατάξεις, επιβάλλεται με απόφαση του 
Υπουργού ΒΕΤ πρόστιμο μέχρι πέντε εκατομμύρια δραχ¬ 
μές, υπέρ του Ελληνικού Οργανισμού Τυποποίησης 
(ΕΛΟΤ). 

Τα πρόστιμα αυτά αποτελούν έκτακτους πόρους του 
ΕΛΟΤ και κατατίθενται στον ειδικό λογαριασμό που τηρεί¬ 
ται στην Τράπεζα της Ελλάδος. 

Από την έναρξη ισχύος της παρούσας, καταργούνται οι 
Υπουργικές αποφάσεις υπ’ αριθ. Β. 2.1538/228/3.12.87 
(ΦΕΚ 702/Β/4.12.87) και 2044/2308/28.7.88 (ΦΕΚ 
607/Β/24.8.1988), καθώς και κάθε άλλη διάταξη, που 
αντιβαίνει στην παρούσα απόφαση. 

Αρθρο 7 

Η παρούσα να δημοσιευθεί στην Εφημερίδα της Κυβερ- 
νήσεως. Η ισχύς της αρχίζει 15 (δεκαπέντε) ημέρες μετά 
τη δημοσίευσή της. 

Αθήνα, 21 Ιανουάριου 1994 

Ο ΥΦΥΠΟΥΡΓΟΣ 

ΧΡ. ΠΑΧΤΑΣ 


ΠΑΡΑΡΤΗΜΑ 

ΠΟΥ ΑΝΗΚΕΙ ΣΤΗΝ ΥΠ’ ΑΡΙΘ. 944 ΑΠΟΦΑΣΗ ΤΟΥ ΥΠΟΥΡ¬ 
ΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

1. ΔΙΑΔΙΚΑΣΙΑ 

1.1. Έκταση ελέγχου, δειγματοληψία. 

1.1.1 Για τη διενέργεια του ελέγχου, το προϊόν πρέπει να 
υποδιαιρείται σε παρτίδες ελέγχου με μέγιστη ποσότητα 
1001 κάθε μία. Κάθε παρτίδα ελέγχου πρέπει να περιλαμ¬ 
βάνει προϊόντα χάλυβα της ίδιας ποιότητας και της ίδιας 
ονομαστικής διαμέτρου από το ίδιο χυτήριο. Η χημική σύν¬ 
θεση (ανάλυση χυτηρίου) πρέπει να αναφέρεται στο πιστο¬ 
ποιητικό ελέγχου, όταν πρόκειται για συγκολήσιμους χάλυ¬ 
βες κατά το Ελληνικό Πρότυπο ΕΛΟΤ 971. 

1.1.2. Τα δοκίμια πρέπει να λαμβάνονται από κάθε παρ¬ 
τίδα ελέγχου που αναφέρεται στην παράγραφο 1.1.1. 
κατά τον ακόλουθο τρόπο: 

α) 15 δοκίμια (60 δοκίμια όπου απαιτείται) από διαφορε¬ 
τικές ράβδους για έλεγχο σύμφωνα με τις παραγράφους 
1.2.1 .(α) και 1.2.1.(β). 

β) 2 δοκίμια από διαφορετικές ράβδους για έλεγχο της 
χημικής σύνθεσης του τελικού προϊόντος (βλέπε 1.2.1 .(γ) 
για συγκολήσιμους χάλυβες κατά το Ελληνικό Πρότυπο 
ΕΛΟΤ 971. 

1.1.3. Η προετοιμασία των δοκιμίων και δειγμάτων πρέ¬ 

πει να διενεργείται όπως περιγράφεται στα Ελληνικά Πρό¬ 
τυπα ΕΛΟΤ 959 και ΕΛΟΤ 971. ' 

1.2. Ιδιότητες που πρέπει να ελεγχθούν. 

1.2.1. Οι ακόλουθες ιδιότητες πρέπει να προσδιορι¬ 
στούν κατά τον έλεγχο των δοκιμίων τα οποία έχουν λη- 
φθεί σύμφωνα με την παράγραφο 1.1.2. 

α) Έλεγχος βασιζόμενος σε μεταβλητές. 

ί. Όριο θραύσης (Ρ 31 ) 

ϋ. Όριο διαρροής (ί ν ) 

ϋί. Επιμήκυνση μετά τη θραύση. 

β) Ελεγχος βασιζόμενος σε χαρακτηριστικά. 

ί. Συμπεριφορά κατά τη δοκιμή κάμψης - ανάκαμψης. 

ϋ Συμπεριφορά κατά τη δοκιμή αναδίπλωσης. 

ϋί. Διαστάσεις και ανοχές. 

γ) Χημική σύνθεση σύμφωνα με την ανάλυση τελικού 
προϊόντος. 

Πρέπει να προσδιοριστούν όλα τα στοιχεία τα οποία 
αναφέρονται στην παράγραφο 7 και στον Πίνακα 2 του Ελ¬ 
ληνικού Προτύπου ΕΛΟΤ 971 καθώς και το ισοδύναμο άν¬ 
θρακα. 

1.2.2. Οι διαδικασίες ελέγχου πρέπει να γίνονται όπως 
περιγράφεται στα Ελληνικά Πρότυπα ΕΛΟΤ 959 και ΕΛΟΤ 
971. 

1.3. Αξιολόγηση αποτελεσμάτων. 

1.3.1. Ελεγχος βασιζόμενος σε μεταβλητές, 
α) Κατά τον έλεγχο πρέπει να προσδιοριστούν οι ακό¬ 
λουθες τιμές για τις ιδιότητες που αναφέρονται στην πα¬ 
ράγραφο 1.2.1 (α). 

ί. Όλες οι επί μέρους τιμές χ, των 15 δοκιμίων (η = 15). 

ϋ. Η μέση τιμή ηι 15 (για η = 15). 

ϋί. Η τυπική απόκλιση δ 15 (για η = 15). 

Η παρτίδα που ελέγχεται γίνεται αποδεκτή εφόσον πλη- 
ρούται η σχέση ιπ 16 - 2.33 χ 8 15 > Ο ν για όλες τις ιδιότητες 
(2,33 είναι η τιμή του δείκτη Κ για η = 15 σύμφωνα με τον 
Πίνακα 1) Ο ν είναι χαρακτηριστική τιμή που καθορίζεται 
στα Ελληνικά Πρότυπα ΕΛΟΤ 959 και ΕΛΟΤ 971. 

β) Αν δεν πληρούται η συνθήκη της προηγούμενης πα¬ 
ραγράφου τότε ο δείκτης. 

Κ' = 1^1 5 ~ βχ 

δ 15 

πρέπει να καθοριστεί από τα υπάρχοντα αποτελέσματα 
δοκιμών. 

Αν (<’> ο έλεγχος μπορεί να συνεχιστεί. Στην περί¬ 
πτωση αυτή πρέπει να ληφθούν 45 επιπλέον δοκίμια από 


διαφορετικές ράβδους της παρτίδας ελέγχου, έτσι ώστε 
να υπάρξουν 60 συνολικά αποτελέσματα δοκιμών 
(η = 60). 

Η παρτίδα ελέγχου είναι σύμφωνη με τις απαιτήσεις του 
παρόντος εφόσον πληρούται η σχέση: 

ιπ -1,93 χ 360 > 0 ν 

για όλες τις ιδιότητες (1,93 είναι η τιμή του δείκτη Ι< γιά 
η = 60 σύμφωνα με τον Πίνακα 1). 

1.3.2. Έλεγχος βασιζόμενος σε χαρακτηριστικά, 
α) Όταν γίνεται ο έλεγχος των ιδιοτήτων που αναφέρο- 
νται στην παράγραφο 1.2.1 (β) όλα τα προσδιορισθέντα 
αποτελέσματα των 15 δοκιμίων πρέπει να συμφωνούν με 
τις απαιτήσεις του παρόντος. Στην περίπτωση αυτή η παρ¬ 
τίδα ελέγχου γίνεται αποδεκτή. 

β) Οι δοκιμές να συνεχιστούν όταν το πολύ 2 αποτελέ¬ 
σματα δε συμφωνούν με τις απαιτήσεις του παρόντος. 
Στην περίπτωση αυτή πρέπει να ληφθούν και να ελεγ¬ 
χθούν 45 επιπλέον δοκίμια από διαφορετικές ράβδους 
της παρτίδας ελέγχου, ώστε να υπάρχει ένα σύνολο 60 
αποτελεσμάτων δοκιμών. Η παρτίδα ελέγχου γίνεται απο¬ 
δεκτή αν το πολύ 2 από τα 60 αποτελέσματα δε συμφω¬ 
νούν με τις απαιτήσεις του παρόντος. 

ΠΙΝΑΚΑΣ 1. Τιμές του δείκτη σε συνάρτηση με τον αριθμό 
των αποτελεσμάτων δοκιμών η. 


Π 

Κ 

ή 

κ 

5 

3,40 

30 

2.08 

6 

3,09 

40 

2.01 

7 

2,89 

50 

1,97 

8 

2,75 

60 

1,93 

9 

2,65 

Το 

1,90 

10 

2,57 

80 

1,89 

11 

2,50 

90 

1,87 

12 

2,45 

100 

1,86 

13 

2,40 

150 

1,82 

14 

2,36 

200 

1,79 

15 

2,33 

250 

1,78 

16 

2,30 

300 

1,77 

17 

2,27 

400 

1,75 

18 

2,25 

500 

1,74 

19 

2,23 

1000 

1,71 

20 

2,21 

- 

1,64 

